
ಬರೆತಿನಾಯನ ಅರಿಕೆ 


ಬಾಳ ವರ್ಸೊಡ್ಡುಂಬು ಪಣಿಯಾಡಿ ಶ್ರೀನಿವಾಸ ಉಪಾದ್ರನ 
ಕೈಟ್ ಕೆಲಸ ಮಲ್ಲೊಂದಿಪ್ಪನಗ, ಆರ್ * ನವಯುಗ ' ಪತ್ರಿಕೆಡ್ 
ಕೊರೊಂದಿತ್ತಿನ ತುಳು ಸಂಚಿಕೆಡ್ ಯಾನ್ ರಡ್ತಾ ಮಜಾ ತುಳು 
ಕಬಿತೆಲೆನಿ ಬರೆಯೆ , ಅಯಿಕ್ ಆ ಕಾಲೊಡು ತುಳುತ ಪುದಾರ್ ಪೋಯಿ 
ಲೇಖಕರಾದಿತ್ತಿನ ಸತ್ಯ ಮಿತ್ರ ಬಂಗೇಗ್ರೆನಂಚಿನಕುಲೆನ ಮೆಚ್ಚಿಕೆ ತಿಕ್ ದಿ 
ತ್ಂಡ್ . ಆಂಡ ತುಳು ಸಂಚಿಕೆ ಉಂತಂಡ್ , ಪಣಿಯಾಡಿದಾರೆಗ್ 
ಕಷ್ಟ ಬತ್ಂಡ್ , ಯಾನ್ಲಾ ಊರು ಬುಡುದು ಬಾಳ ಗುವ್ವಲ್ ದ 
ನೀರ್ ಪರ್‌ದ್ ಹುಬ್ಬಳ್ಳಿಗ್ ಪೋದು ಬರಿಯೆ . ದುಂಬುಡ್ಕುಲಾ 
ಕನ್ನಡೊಡು ಬರೆವೊಂದಿತ್ತಿನೇನ್ ದುಂಬೊತ್ತುದು ಅಯಿತ ಬಲೊಟು 
ಬಂಜಿ ದಿಂಜಾವೊಂಡೆ; ವಂತೆ ಪುದಾರ್ ಲಾ ಬತ್ಂಡ್ - ತುಳುತ ಬರಾವು 
ಅಡೆಗೇ ಉಂತುಂಡ್ . 


ಇತ್ತೆ ಪತ್ ವರ್ಸೊಡ್ಡುಂಬು, ತುಳುತ ಚಳವಳಿ ಕಂಡಲಡ್ 
ಕುಡಿರ ನಿದ್ರೆ ಕುಡುದು ಲಕ್ಕಿನ ಕೇಂಡ್ ದ್ ಎನ್ನ ಲೇಖನಿಲಾ 
ವಂತೆ ಕುಂಬರೆರೆ ಸುರು ಮಲ್ತ್ಂಡ್ . ಅಪ್ಪೆ ಬಾಸೆಡೋ ನನ ಪದ್ಯ ಬರೆವರೆ 


ಎನ್ನ ಡ್ತಾವಾಂದ್ ತೂವೆರೆ ಸೊಲ್ಪ ಕೈ ಕಾಟ ಮಿ . ಬರೆಯಿನ ಕೆಲವೆನ್ 
ಶ್ರೀ ಕೆ. ಜೆ. ರೈಕುಲು ಆರೆನ ' ತುಳುನಾಡ್ ಡ್ ಛಾಪೆ ಮಲೆರ್. ಬೊಕ್ಕ 
ಕುಡಲದ ಆಕಾಶವಾಣಿದಾಕುಲು ಕೆಲವೆನಿ , ಓದೆರೆ ಸಂದರ್ಭ ಕೊರಿಯೆರ್ . 
ತುಳು ನಿಘಂಟದ ನಿರ್ದೇಶಕೆರಾಯಿಂಚಿ ಪ್ರೊ ಕು . ಶಿ . ಹರಿದಾಸ ಭಟ್ 
ಆರ್ನ ಸಂಸ್ಥೆದ ' ತುಳುವ ' ಪತ್ರಿಕೆಡ್ ಒಂಜೆನಿ ಪ್ರಕಟ ಮಲೆರ್ . ಆರೆನ 
ಅಭಿಮಾನೊಡ್ತಾವೆರೆನೇ ಇತೆ ಈ ಕಬಿತೆಲು ಬಕಾದ್ ಬೊಲ್ಪು 
ತೂವೊಂದುಲ್ಲೊ . 

ಈ ಕಬಿತೆಲೆ ಬಗ್ಗೆ ಹೆಚ್ಚಿಗೆ ಪನ್ನಿನವಾವಡ್ ಪನೊನ್ನಿನ ಆವಡ್ 
ಇಜ್ಜಿ . ಉಂದೆಟ್ ಬಾಳ ಅಂಶ ವಯಸ್ಕ್ ಪಡ್ಡಾಯಿ ದಂಗಿನ ಬೊಕ್ಕ 
ಬರೇನವು. ಅಯಿಕುಲೆಡ್ ಜವ್ವನಿಯೆರೆನ್ ಮರ್ಲ್ಕಟ್ಟಾವಿ ಇಂದ್ರಜಾಲ 
ತೋಜಂಡ್ , ಕೆಲವೆನಿ ಬರೆ ವನಗ , ನನಲಾ ಆತ ಕೃಷಿ ಆವಂದಿನ ನಮ 
ಬಾಸೆಡ್ ಗಂಭೀರಾಯಿಂಚಿನ ಆಲೋಚನೆಲೆನ್ ಪಣೆರೆಗೆ ಬರುವಾಂದ್ 
ತೂಪಿನ ಚಪಲ ಇತ್ಂಡ್ , ಮುಲ್ಪುದ ' ಅರ್ತ ' ಇ ಕಬಿತೆ ಈ 
ಜಾತಿದವು. ಏನ್ನ ಸೊತ್ತೊಂರ್ಬ ಪಾಲ್ ಬರಾವು ಕನ್ನಡೊಡಾ 
ದಿತ್ಂಡಲಾ ಕನ್ನಡದ ಚಪ್ಪೆ ಈ ಕಬಿತೆಲೆಡ್ ಲಕ್ ದ್ ತೋಜುನಾತ 
ಬೂರುದಿಜಿ ಇಂದ್ ದ್ ಎಣ್ಣುವೆ. ತುಳುಟು ಸಂಸ್ಕೃತದ ದಿಂಜ ಸಾಯ 
ದಾಂತೆ ದಿಣ್ಣದ ವಿಚಾರೊಲೆನಿ ತುಂಬುನ ಬಲ ಉಂಡೂಂದ್ದ್ ಎನ್ನ 
ಮಟ್ಟಗ್ ಯಾನ್ ತೆರಿಯೊಂದೆ ನೆಟ್ಟೆಚ್ಚಿಗೆದ ತೀರ್ಮಾನೋಲುಓದನಾಕುಲೆ 
ನ್ಯಾಯ ಚಾವಡಿಗ್ ಬುಡ್ತಿನವು. 

ಈ ಕಬಿತೊಲೆಗ್ ಸುರುಟು ಬೋಲ್ಲು ತೋಜಾಯಿನಾಕುಲೆಗ್ಲಾ 
ಇತ್ತೆ ಪ್ರಕಟನಗ್ ಕೊಣತ್ತಿ ಪ್ರೊ . ಹರಿದಾಸ ಭಟ್ರಿಗ್ಲಾ ಆರ್ನ ಸಂಸ್ಥೆಗ್ಲಾ? 
ಎನ್ನ ಸೋಲೆನ್ ಸಂದಾವೆ . 

- ಸಾ . ವೆಂ . ಆಚಾರ್ 


ಪ್ರಕಟನೆ ಮನಕುಲೊ ಪಾತೆರ 


ನಮ ತುಳು ಬಾಸೆಡ್ ಜನಕುಳೆ ಬಾಯಿಡ್ ನಲಿತೊಂದಿಪ್ಪುನೆ 
ಕಾವ್ಯ ಬೊಕಾ ಕಬಿತೊಳೆಗ್ ದಾಲ ಬರಗಾಲ ಇಜ್ಜಿ , ಬಾಯಿಡೆಡೆಂಗೊ 
ದಿಪ್ಪಿನೊ ಬಾಸೆ ಆಂಡಲಾ ಅಂತರಂಗದೊ ಭೀತಿ - ಪ್ರೀತಿಲೆನ್ 
ಬೋಡಾಯ್ತಾ ತ ವಿಸ್ತಾರೊಡು ಪದಕಟ್ಸ್ದ್ ಪಣ್ಣಿನೊ ಸಾಮರ್ಥ್ಯ 
ಉಂಡೂಂದ್ ಪಾಡ್ಡನೊಳೆ ಮುಖಾಂತರ ಜಗತ್ಗ್ ತೋಜಾದ್ ಕೊರಿ 
ಭಾಷೆ ಉಂದು . ಈ ಶತಮಾನೊಡು ಕನ್ನಡ ಕವಿಕುಳು ರಚನೆ ಮಲ್ಪರೆಗ್ 
ಸುರುಮಿನ ಕಾಲೊಡ ತುಳು ಕವಿಕುಳುಲಾ ಹೊಸ ರೀತಿ ಕಾವ್ಯ 
ರಚನೆ ಮಲ್ತ್‌ದೆರ್ . ದಿ| ತಿಂಗಳಾಯೆರೊ , ಎಂ . ವಿ . ಹೆಗ್ಗೆರೆ ಗಾಂಧೀ 
ಯುಗತೊ ಭಜನೆ - ಪ್ರಾರ್ಥನೆ - ಕವನೋಳು, ಎನ್ . ಎಸ್ . ಕಿಲ್ಲೆರ್ನೊ 
“ಕಾನಿಗೆ', ಕೆಮೂರುದೊಡ್ಡಣ್ಣ ಶೆಟ್ರೆನೊ ವರ್ಷಾನುಗಟ್ಟಲೆ ನಡೆತೊಂದು 
ಬತ್ತಿನೊ ಕಾವ್ಯಯಜ್ಞ , ತುಳುಕೂಟ, ತುಳುಸಿರಿ ಪತ್ರಿಕೆಟೆಡ್ ಅದಗದಗ 
ಮೂಡುದ್ ಬತ್ತಿನೊ ಬುಡು ಕವಿತೆಳು, ಈಡೆಪ್ಪ ಅಮೃತಸೋಮೇಶ್ವರೆರ್ 
ಲೆಕ್ಕಂದಿನೊ ಹೊಸ ಕವಿಕುಳೆ ಬರವಡ್ ಬತ್ತಿನ ಹೊಸ ಮನೋಧರ್ಮ 
ಪ್ರಕಟ ಮಿನೊ ಕವಿತೆಳು , ಮಂದಾರ ಕೇಶವ ಭಟೆನೊ ರಾಮಾಯಣ 


ಕಾವ್ಯ - ಉಂದು ಮಾತ್ರ ನಮ್ಮ ಭಾಷೆದ ಸೃಷ್ಟಿ ವೈಭವೊಗು ಖಂಡಿತ 
ತುಡಾರ್‌ ಪತ್ತುಂಡ್ಂದ್ ಧೈಡ್ ಪಣೋಲಿ. 


ಪ್ರಕೃತ “ ಬಯ್ಯ ಮಲ್ಲಿಗೆ ” ಬರೆತಿನಾರ್ ಕನ್ನಡ ಬಾಷೆಡ್ ಮಸ್ 
ಕವಿತೆ ರಚನೆ ಮಲ್ತ್ದಿ ಶ್ರೀ ಪಾ . ವೆಂ . ಆಚಾರ್, ಪಣಿಯಾಡಿಳೆ 
ಗರಡಿಡ್ ಸಾಧನೆ ಮಲ್ತ್ದಿ ಆಚಾಗ್ರೆಗ್ ತುಳು ವಾಸನೆ ಜೀವಗೇ 
ಅಂಟೊಂದುಂಡ್ಂದ್ ವಲ್ಲು ಉಪ್ಪಿನ ಕವಿತೆ ಸಾರ್‌ದ್ ಪಣೋ . 
ಅರೆನೊ ಚಿಂತನ - ಮನನ ಪೂರಾ ಕನ್ನಡಡೇ ನಡ್ ತ್ಂಡಲಾ ವ್ಯಕ್ತಿತ್ತೋಡು 
ಒವ್ಯಾ ಗಾಂತ್ರಡ್ ನಿರ್ಮಲವಾಯಿತ್ತಿಂಚಿನೊ ಉಜೆನೀರ್‌ದ ಲೆಕ್ಕ 
ತುಳುತೊ ರಸಗಂಧ ಊಜುಂಡು, ಈ ಕವಿತೆಳೆಡ್ ಅವು ಕಾರಂಜಿಯಾದ್ 
ಓದುನಕ್ಷೆ ವನಸ್ಟ್ ದೊಳಗೆ ಹೋಗಿದ್ ಉರ್ಕುಂಡುಂದ್ ಯೆಂಕ್ ವಿಶ್ವಾಸ 
ಉಂಡು. ವಾ ಎತ್ತರದೊ ಆಲೋಚನೆಳುಲಾ , ಭಾವೊಳುಲಾ, ದರ್ಶ 
ನೋಳುಲಾ ತುಳು ಮಾಧ್ಯಮಂಡ್ ಪರತ್ ದ್ ಬಿಗ್ ಅಡ್ಡಿ ಇಚ್ಚಿನ 
ನಂಬಿಕೆನ್ ಆಚಾರೈರ ಕವನ ಸಾಧಿತ್ ತೋಜಾವುಂಡುಂದ್ ಯಾನ್ 
ನೆನೆಪೆ . 


“ ಬಯ್ಯ ಮಲ್ಲಿಗೆ " ನ್ ಯೆಂಕುಳೆ ಕೇಂದ್ರದೊ ಒಂಜಿ ಪ್ರಕಟಣೆ 
ಮಲ್ಪರೆ ಒಪ್ಪಿದಿನೋ ಆಚಾಗ್ರೆಗ್ ನಮಸ್ಕಾರ, ಜನತಾ ಪ್ರೆಸ್ಟ್ ದ 
ಉಪಾಧ್ಯಾಯೆರ್ ಪೊರ್ಲು ಮಲ್ತ್ದ್ ಅಚ್ ಪಾಡ್ಡಿನ ಅರೆಗ್ಲಾ 
ಸೋಲೆ , ಈ ಕವನ ಸಂಗ್ರಹದೊ ನೂದು ಪ್ರತಿ ಆಂಡಲಾ ಒಂಜಿ 
ವರ್ಸೊಡು ಖರ್ಚಾಂಡ ತುಳು ಅಭಿಮಾನಿಳೆಗ್ ಎರಡೆರಡ್ ಸಲ ಸೋಲೆ 
ಪಣೆಣ್ಣೆ, ತುಳು ಬಾಯಿದ ಭಾಷೆ ಅಂದ್‌ , ತುಳು ಜನಕುಳೆನೊ 
ಕಾವ್ಯ ಪ್ರೊತ್ಸಾಹಲಾ ಬಾಯಿಯೊಳಯೇ ದೆಂಗ್ ದೆ ಕುಳ್ಳುಂಡ ಆವಂದ್ . 


ಅವು ಬಾಯಿಡ್ಸ್ ಕೈಕ್ ಬರೊಡು, ಕೈಡ್ಸ್ ಕಿಸೆಕ್ ಪೋವೊಡು, 
ಸಿನೆಮಾ ಟಿಕೇಟ್ , ಯಕ್ಷಗಾನದ ಲೆಕ್ಕನೇ ಉಂದುಲಾ ಒಂಜಿ ನವ 
ಜನಕುಳೆ ' ವ್ಯಸನ ಯಾಪಗಾವೂಂದ್ ಕಾತೊಂದಿಪ್ಪಿನೊ ನರಮಾನಿ 
ಪೈಕಿ ಯಾನೊರಿ ಅತ್ತೇ ? 


ಕು . ಶಿ . ಹರಿದಾಸ ಭಟ್ಟ 

ಗೌ , ನಿರ್ದೇಶಕ 
ರಾ . ಗೋವಿಂದ ಪೈ ಸಂಶೋಧನ ಕೇಂದ್ರ , ಒಡಿಪು 

ಅಕ್ಟೋಬರ್ 2 , 1981 . 


ಪರಿವಿಡಿ 


ಬರೆತಿನಾಯನ ಅರಿಕೆ 
ಸತ್ತೊಗು ಪ್ರಾರ್ತನೆ 
ತುಳುನಾಡ್ದ ನಿನೆಪು 
ರಾಮದೇವೆರೆ ಸತ್ಯ 
ಗೋಪಿ 
ಅರ್ತ 
ಯುಗಾದಿ - ದುರ್ಮತಿ 
ಬಡವು 
ಕೆಡಿ - 1 
ಕೆಡಿ - 2 
ಕೆಡಿ - 3 
ಕೆಡಿ - 4 
ಸಂಸ್ಕೃತೊಡು 
ಗೌತಮಿ - ಗೌತಮ 
ಬಿನ್ನಯ 


CHe 


ಆ 


ಸತ್ತೊಗು ಪ್ರಾರ್ತನೆ 


ಬೊನೊಡುಪ್ಪಿನ ಕಡಿತಲೆಕ್ಕ 
ಉಡಲ್ಡಡೆಂಗಿನ ಸತ್ಯನೇ ! 
ಲಕ್ಲಾ! ಎಚ್ಚರೊಗು ಬಲ್ಲಾ ! 
ಎನ್ನ ಕೋಣೆಗ್ ತುಡರ್ ಆಲಾ! 
ಎನ್ನ ತಾದಿಗ್ ತೂಟೆ ಆಲಾ! 
ಎನ್ನ ಬೀದಿಗ್ ದೀಪ ಆಲಾ! 
ಎನ್ನ ಲೋಕೊಗು ನೇಸರಾಲಾ ! 
ಉಡಲ್ಡಡೆಂಗಿನ ಸತ್ಯೆನೇ ! 


ಉಡಲ್ಡಡೆಂಗಿನ ಸತ್ಯನೇ ! 
ಕುಡು ಲಕ್ಲ ಮಿನಿ 
! 
ಸುತ್ತು ಪಾಡ್ದಿ ಇರ್ಲ್ಡ್ 
ದಿನ್ನ ತೂಟೆದ ಬೊಲ್ಪುದು 


ನಡಪಿ ತೆಗಲೆನ್ ಕೊರ್ಡುಲಾ! 
ತಿರ್ತ್ ಪರಪಿನ ಉಚ್ಚುಗು, 
ಪುಡೆಟ್ ಗುರೆಪಿನ ಪಿಲಿಕ್ಲಗ್ , 
ಮಿತ್ , ಕೂಗುನ ಗುಮ್ಮಗ್ 
ಸುತ್ತ ಕಲ್ಕುನ ಬೂತೊಗರಿ 
ಪೋಡಿಯಂದಿನ ಧೈರ್ಯೊನಂ 
ಕೊರುದು ನಡಪುಡು ಪೆಚ್ಚೆನ್ ! 
ಉಡಲ್ಡಡೆಂಗಿನ ಸತ್ಯನೇ ! 
ಪೊರ್ಲು ಪೊರ್ಲುದ ಮಿತ್ತೊಗರಿ 
ಮರ್ಲ್‌ಕಟ್ಟು ಅಂಗಲ್ಲೊಗು, 
ತಂಪು ತಂಪುದ ಸುಳುಡು 
ನೀಂದುವೇಂನ್ಸಿನ ಆಸೆಗ್ , 
ಕಪ್ಪು ಕಪ್ಪುದ ನೀರೆಲ್ಡ್ 
ಜೆತ್ ದುಬುಡ್ಡಿ ಆಲಸೊಗು 
ಲಗಾಂ ಒಯ್ದ್ ಸವಾರಿ ವ೦ುಲ 
ಎನ್ನ ಈ ಕಾಟ್ ಕುದುರೆನ್ ! 
ಉಡಲ್ಡಡೆಂಗಿನ ಸತ್ಯನೇ ! 
“ ಎನ್ನ ತರೆ ಈ ಕಾಪುಲ' 


ಪಂಡ್ಸ್ ಮಲ್ಪ ಯೆ ಪ್ರಾರ್ತನೆ ; 
ಕಾಪುವಡ ಕಾಪಾಡ್ಲ 
ಎನ್ನ ಕೈ ; ಎನ ನಾಲಯ ; 
ಎನ್ನ ಮನಸ್ದ ಬಾಕಿಲ್ ! 


ತುಳುನಾಡ್ದ ನಿನಪು 


ಆ 


ತುಳುನಾಡೇ , ಓ ತುಳುನಾಡೇ , 
ಎನ ಪಕ್ಕಿದ ಗೂಡೇ ! 
ತುಳುನಾಡ್ ದ ಮಣ್ಡ್ ವಾ ಕಂಪುಂಡಾ , 
ತುಳುನಾಡ್ದ ನೀರ್‌ಡ್ ವಾ ತಂಪುಂಡಾ , 
ಆ ಪಡ್ಡಯಿ ಗಾಲಿಡ್ ವಾ ಒಯುಂಡಾ, 
ಪಿನಯ - ಯಾನ್ ಪಿನಯೆ ; 


ಇಜ್ಜಡ- ಒಲ್ಲೊ ಒಲ್ಲೊ ಒಲ್ಪನೊ ತಿರ್‌ಗ್ಂಡಲಾ, 

ನೂದು ಗಾವುದ ದೂರ ಆಂಡಲಾ , 
ಮೂಜಿ ಪತ್‌ ಮರಿಯಾಲ ಪೋಂಡಲಾ, 

ಒಯ್ಯುಂಡೇ - ಅವು ಒಯ್ಯುಂಡೇ ! 
ಎನ- ತುಳುನಾಡ್ ಡ್ ಪರಿಯೆರೆ ತೆಲಿ ದಾಂತೆ, 

ತರೆತ ಮಿಕ್ಸ್ ಮಾಡ್ ಗ್ ಮುಲಿದಾಂತೆ , 


ದಿಕೆಲ್‌ ಪುಂಡಿ ಬಿಜಿಕ್ಕೆಲ ದಾಂತೆ, 
ದಿಣ್ಣ - ಬಣ್ಣ ಕಾರ್ ಒನ್ನೊಂದು , 
ವಾ ವಾ ದೇಸೊನು ಸುತ್ತು ಪಾಡಿಯೆ , 
ಒಳ್ಳುಸ್ನೇಹದ ಬಿತ್ ಪಾಡಿಯೆ , 
ಊರುದ ಮೋಕನಿ ಕುತ್ತು ಪಾಡಿಯೆ , 
ಕುಡಲಾ ಬುಡಂದೆ ಚಿಗ್ ರುಂಡೇ ! 


ಈ 


ತುಳು ನಾಡ್ದ ಸೀಮೆಗ್ ಬತ್‌ಂಡ, 
ತುಳು ಪಾತೆರ ಕೆಬಿಕ್ ಬೂರುಂಡ, 
ತುಳು ನೇಸರ್‌ ಎನ ಮೆಯ್ಯ ಮುಟುಂಡ, 


ವನಸ್‌ದ ಗೊಡ್ಡುಗು ಬಂಜಿ ಬರ್ಪುಂಡೆ ! 

ಪತ್ ಬಾಸೆಲೆನಿ ಕಲೆ , ಬರೆಯೆ . 
ನೂದು ಗುಮೊಲ್ದನೀರ್‌ನಿ ಪರಿಯೆ , 
ಸಾ ' ರ ಜಾಗುಲೆಡ ಮನಸ್ನಿ ನಡಿಯೆ . 
ಒಲ್ಪಲ ಬೇರೇ ಕೊಂದೇ ! 


ಮಲೆತ್ ನಡಪು ತುಳುನಾಡ್ದ ಆಣ್ , 
ತೆಲ್ಡ್ ಪಾತೆರುನ ಅಲ್ಪದ ಪೊಣ್ಣು, 
ಗುರೆತ್ ಕೂಗು ತುಳುನಾಡ್ದ ಕಡಲ್ , 


ಬೇತೆನೇ - ಅವು ಬೇತೆನೇ ! 
ತುಳು ನಾಡ್ ಡ್ ಬರೆ ಆ ಔಡಲಾ, 
ತುಳುನಾಡ್‌ಡ್ ನಿರೆಆಡಲಾ , 

ಕಡೆತ್ತ ಉಸುಲುನಿ ಬುಡರೆಗಾಂಡಲಾ 
ತುಳು ನಾಡ್ ಗೆ ಪೋವೊಡುತೋಜುಂಡು . 

ತುಳು ನಾಡ್ದ ಗಾಳಿಡ್ ಗಾಳಿ ಆದ್ 
ಕಡಲ ಕರೆತ ಗಾಳಿದ ಮರಕುಲೆಡ್ , 
ಪನಂದೆ ಒರಿತಿನ ಎನ ಪದೊಕುಲೆನ್ 
ನುಡಿವೊಡು ಪಂಡ್ದ್ ಎಣ್ಣುಂಡು. 


ರಾಮದೇವೆರೆ ಸತ್ಯ 


ರಾಮ ದೇವೆರೆ ಪಾದ ಊರಂದಿ ಊರುಂಡ 
ಈ ಭಾರತದ ನಿಲೊಟು ನಾಡ್ಂಡ ಒಲ್ಲಾಂಡ ? 


ಒಂಜೊಂಜಿ ಊರುಡುಲ ಒಂಜೊಂಜಿ ತುದೆ- ತಾರ್‌ , 
ಕೆದು- ಗುಂಡಿ, ಅಜೆ - ಪಾದೆ, ಅರ್ಬಿ -ನೀರ್ ಮರ-ಬೂರು, 
ಚಣಿಲಣಿಲ್ , ಪಕ್ಕಿ - ಪರಣೆ , ಪಾರುನವು- ಪರಪುನವು. 
ನೀಂದುನವು- ನಡಪುನವು, ನಲಿಪುನವು, ನುಡಿಪಿನವು, 
ರಾಮ ದೇವೆರೆನ ಗುರ್ತಾರ್ತ ಪನ್ನಿನವುಂಡು : 


ಕಲ್ಸ್ ಪೊಣ್ಣಾಯಿನವು, ಕಪಿ ಕಡಲ್‌ ಲಾಗಿನವು, 
ಕಾಡ ಕೊರಮೆದಿನ ವಡೆ ದೇವರೇ ತಿಂದಿನವು, 
ಕಿರೆ ಕುಜುಂಬೆ ಕರುಣಾಳು ರಿಸಿ ಆಯಿನವು, 
ಮಲೆಕುಡಿಯೆ ಆದಿಕವಿ ಪಟ್ಟ ಪಡೆವೊಂದಿನವು; 


ಉಂದು ಮಾತೆರ್‌ಲ ಓದಿನ ಕತೆನೆ: ಕೇನಂದಿ 
ಕತೆ ಪನ್ನೆ ಕೆಲವು: ಊರುಂಡು ಒಂಜಾನೊಂಜಿ 
ಅಲ್ಲೊಂಜಿ ಕಟ್ಟೆ , ಕಟ್ಟೆದ ನಡುಟು ಅತ್ತಸದ 
ಮರ ಉಂಡು , ತ್ರೇತಾಯುಗೊಟೆ ಪುಟುದು ಬುಲೆದಿನವು; 
ಲಕ್ಷ ಇರೆ ಗೆಲ್ಗೆಲ್ಡ್ಡ್ ಗಾಳಿ ಬೀಜನಗ 
ನಲ್ಲುಂಡು: ಅಂಡ ಬಿಲ್ ಕುಲ್ ಸಬ್ದ ಮಲ್ಪುಜಿಗೆ : 
ದಾಯೆಗ್ ಪನ್ ಂಡ , ವನವಾಸದಗ ತಿರ್ಗೊಂದು 
ರಾಮ ದೇವೆರ್್ರಲ ಜಾನಕಿ ಅಮಲಾ ಅಡೆಗ್ 
ಬರ್‌ಗೆ; ದೆರ್‌ಗೆ ಒ೦ಜಿರ್ಲ್ ಮರತಡಿಟ್ ; 
ಅಪಗ, ಸಂಭ್ರಮೊಟು ನಟ್ಟುನ ಇರೆಕುಲೆನ ಗೌಜಿ 
ತೂದು, “ ದೇವೆರ್ ಜೆತ್‌ದೆರ್ ! ಸದ್ದಿ ಮಲ್ಪಂದೆ! " 
ಇನ್ಸಿ ಅಪ್ಪಣೆ ಮಲೈರ್‌ಗೆ ಲಕ್ಷ್ಮಣ್‌ ಮುನಿದ್ ! 


ನನವೊಂಜಿ ಊರುಡು ರೆಂಜದ ಮರತ ಕಟ್ಟೆಡ್ 
ಸೀತೆ ರಾಮೆ‌ ಇರ್ಲ್ ಕಳೆದ್ , ಪುಲೊಕ್ಕೆಲ್ಡ್ 
ಸೀತಮ್ಮ ಭೂಪಾಳಿ ರಾಗೊಡು ಉದಯರಾಗ 
ಪಾಡಿಯೆರ್‌ಗೆ: ಆ ಮರೊಟು ಕಕ್ಕೆ ಕುಲ್ಕುಂಡಲಾ 
ಕೋಗಿಲೆದ ಲೆಕ್ಕನೇ ಕೂಗುಂಡು ಇನಿಕ್ಲಾ! 


ಬೊಕ್ಕೊಂಜಿ ಕಡೆಟ್ , ಬಾಡಗುಟ್ಟು ಪಾತೆರುನ 
ಪಾದೆ , ಪಾದದ ಕೊಡಿಟ್ ಉಂಡು ಪೆಜ್ಜೆದ ಜೋಡಿ: 
ಜಾನಕಿನಿ ನಾಡೊಂದು ರಾಮ ದೇವೆರ್ ಅಡೆಗ್ 
ಬರ್‌ಗೆ, ಪಾದದ ಕೊಡಿಟ್ಸ್ ಉಂತಿಯೆರೆಗೆ, 
ಅಲ್ಪ ಉಂತುದು ಸುತ್ತುಮುತ್ತ ಕಣ್ ಬೀತೆರ್ಗೆ; 
ಆ ಪಾದೆ ಏರುನವು ಕಷ್ಟ , ಕಷ್ಟಾಂಡಲಾ 
ಪೊಸ ಮದೊಳುಮಾಯೆ ಪಾದೆ ಏರ್‌ದ್ ಪೋದು, 
ಆ ಪಾದೊಳೆಗ್ ನೆಸಲ್ ಮುಟ್ಟಾದ್ ಬತ್ತ್ಂಡ 
ಎದಗಲಾ ಆಕುಳೆಗ್ ಅಗಲಿಕೆ ಬರಂಗೆ! 


ನನ ಒಂಜಿ ಊರ ಕಲ್ಬಂಡೆದ ನಡುಟ್ಟೆ 
ಒಂಜಿ ಎಲ್ಯವು ಕೊಂಡ, ಮರಿಯಾಲ ಅರೆಗಾಲ 
ಅಯಿಟ್ ಯಾಪಲ ತೇಕೆನೀರ್‌, ಉಗುರುಬೆಚ್ಚ ; 
ಅಯಿತಕತೆನಾ ? ರಾಮ ದೇವೆರ್ ಬೊಡೆದಿನಿ ನಾಡ್ -ನಾಡ್ 
ಕಾರ್‌ ಸೋತುದು , ಉಡಲ್ ಬೆಯ್ದ್ , ಮನಸ್ ಬಾಡ್ದ್ 
ಅಯಿಟೆ ಕುಲ್ಲು ದು ಕಣ್ಣ ನೀರ್ ಬುಡಿಯೆರ್‌ಗೆ; ಅವು 
ಯಾಪಲಾ ಬಚ್ಚಂದಿ ಕೊಂಡ ಆಂಡ್‌ಗೆ: ಅಯಿಟ್ 
ಮಿಯಿನಕುಲೆಗ್ ಕಣ್ಣನೀರ್ ಬುಡ್ಡಿನ ಯೋಗ 
ಎದಗಲ ಬರಂದ್ ಗೆ ! ಬೊಕ ಒಂಜಿ ತುದೆಟ್ಸ್ , 


ಒಂಜಿ ಗಾಂಧ್ರದ ಗುಂಡಿ, ಅಯಿಟ್ ಬಣ್ಣದ ಮೀನ 
ಪುಂಡು ಪುಂಡು; ತ್ರೇತಾಯುಗೋಟು ಅಮ್ಮ ಸೀತಮ್ಮ 
ಅಯಿಕುಲೆಗ್ ನವಣೆದ ನುಪ್ಪು ಕೊರುಕೊರುದು 
ತಾಂಕ್‌ ದೆರ್‌ , ಆ ಮೀನುಲೆನ್ ಪತ್ದ್ ಏರ್‌ಲಾ 
ತಿನಯರ್‌ಗೆ! - 


ಇಂಚ ಕತೆ ಊರೂರುಗೊಂಜೊಂಜಿ! 
ಉಂದು ಸತ್ಯನ ಕೇನ್ವರಾ? ಯಾನ್ ಪಿನಯೆ . 
ಸತ್ಯ - ಮಿತ್ಯದ ಲೆಕ್ಕ ಪಾಡು ಬುದ್ದಿಯ ಕುದ್ಯ . 
ಅಪ್ಪ - ಬಾಲೆದ ಸತ್ಯ , ಬೊಡೆದಿ -ಕಂಡನಿ ಸತ್ಯ , 
ಬಗ್ಗೆ - ದೇವೆರೆ ಸತ್ಯ - ನ್ಯಾಯ ಚಾವಡಿದ ಸತ್ಯ ಅತ್ : 
ಪಾತೆರದ ಸತ್ಯ , ನುಡಿ , ಸತ್ಯ , ನುಡಿಕಟ್ಸ್ದ ಸತ್ಯ 
ಮಾತ ಒಂಜೇ ಸತ್ಯ ಆವಂದ್ , ಮನಸ್ ಲಾಗಿದೆ ಲಪ್ಪು 
ಸತ್ಯ ಎಕ್ಕಂದ್ ಮುಳ- ಮಾರ್ಪುಲೆನ ಲಪ್ಪುಲೆಗ್ ! | 


ಗೋಪಿ 


ಗೋಪಿ ಸರಸರ ಬತ್ತೊಲು, 
ಆಲ್ ಒರ್ತಿಯ ಇತ್ತೊಲು 
ಕಣ್ ಸುತ್ತಲ ಬೀಡೋಲು, 
ತುತುದಿ ಕುಂಟುನಿ ಗಿನ್ನೊಲು, 
ಮುಡ್ದಲ್ಪನೆ ದೀಯೋಲು, 
ಯಮುನೆ -ನೀರ್‌ಗ್ ಜತ್ತೊಲು. 
ಗೋಪಿ ಗುಂಡಿಗ್ ಜತೊಲು, 
ಸರ್ಕ ತಿರ್ಗ್‌ದ್ ತೂಯೋಲು, 
ಕೃಷ್ಣ ಒಲ್ಲಾಲ ಬರುವೆನಾ 
ಪಂಡ್ಸ್ ಗಾಬರಿ ಆಯೋಲು, 
ಗೋಪಿ ಒಯಡ್ ನೀಂದ್ರೋಲು, 
ಕಬೈ - ಮರಂಕನೆ ಆಯೊಲು; 


ಸರ್ಕ ತಿರ್ಗ್‌ದ್ ತೂಯೊಲು: 
ಕಳ್ಳೆ ಗೋಯಿಂದ ಬತ್ತೆನಾ? 
ಕಂಟೆಲ್ - ಮುಲ್ಕುನ ನೀರ್‌ಡ್ 
ಕಾರ್ ಊರುದು ಉಂತ್ಕಲು, 
ಮೆಯ್ಯ ಗಸಗಸ ಉರ್ದ್ಯೋಲು, 
ನೀರ್ ಮನೆಗ್ ತೇಲು; 
ಗರ್ಕ ತಿರ್ಗ್‌ದ್ ತೂಯೊಲು 
ಕಳ್ಳಿ ಗೋಪಾಲೆ ಬತ್ತೆನಾ ? 
ಕುಂಟು- ರವಕೆನ್ ಕಂಡ್ಯನಾ? 
ಮರ ವಿತ್ತೇರ್‌ದ್ ಕುಲ್ಯನಾ? 


H 


ಬೊಕಲ ನೀಂದೊಲು, ಮರಂಕನೇ ' ಯೋಲು, 
ಗಾಬ್ರಿ ಬೂರ್ಯೊಲು, ಕರೆನಿ ತೂಲು 
, 
ಕುಡಲ ನೀಂದೊಲು, ಕಂಕನೇ 'ಿಲು, 
ಕಾರ್‌ ಬಡೋಲು, ಕೈನಿ ಬಿಡೋಲು, 
ಪೊಕ್ಕ -ಪೊಕ್ಕಡೆ ನೀರ್ ತೇಲು 
, 
ಕಣ್ ಮುಚ್ಚಿ ಯೊಲು, ಕಣ್ ದೆತ್ತೊಲು. 
ಕೈಲ ಕಾಲ ಸೋತುದು, 
ಕರೆತ ದಿಕ್ಸ್ ಗ್ ತಿರ್ಗ್‌ದ್ 

ಮೆಲ್ಲ ಮೆಲ್ಲ ನೀಂದ್ದ್ 
ಬತ್ ದ್ ಕಟ್ಟನಿ ಪತ್ದ್ , 
ಗೋಪಿ ನಿಲೊಕ್ಕು ಬತ್ತೊಲು, 
ಗಾಬ್ರಿ ಆಯಿನ ನಮುನೆಡ್ 
ಕುಂಟು ದೀತಿನ ಜಾಗ್ಗ್ 
ಪಾರ್ ಪಾರ್‌ದ್ ಬತ್‌ದ್, 
ಕುಂಟಂ- ಕುಪ್ಪಸ ಮಾತಲ 
ಇತ್ತಿಲೆಕ್ಕನೆ ಇತ್ತಿನ 
ತೂದು ಗೋಪಿ ನಿರಾಸೆಡ್ 
ಉದ್ದ ಉಸುಲುನಿ ಬುಡಿಯೊಲು. 


ಅರ್ತ 


ಇಜ್ಜಿ , ದಾಲಾ ಅರ್ತ ತೋಜುಜ್ಜಿ , ವಿತ್ 
ನಾಡ್ಂಡಲಾ , ಏತ್ ಕೂಡಾದ್ ಕರಿನಾಂತಲಾ 
ಲೆಕ್ಕ ಸಮ ಬರ್ಪುಜ್ಜಿ , ಈ ಬರಿಟ್ ಪತ್ತೆ 
ಪಾಡ್ಂಡ ಆ ಪುಡೆಟ್ ಪೊಲಿಗೆ ಬುಡುಂಡು; 
ಇಜ್ಜಾಂಡ ನಡೆ ಡೇ ಪಿಸಿವುಂಡು: ಬಯ್ಯ 
ಮಲ್ಲಿಗೆ ಬಾಯಿ ಬುಡುಂಡು ; ಪಡ್ಡ ಯಿಡ್ 
ಆರಾಟೊ ಆಪುಂಡು: ಗೆಂಡೊಗು ಏರೋ ನೀರ್ 
ಮಯ್ಯುವೆರ್ . 


ಪುಲೊಕ್ಕೆಲ್ಡ್ ಪತ್ದ್ 
ಪೊಂರ್ಬು - ಪೊ೦ರ್ಬುದು ಕಡೆಕ್ ಒರಿಪಿನವು ಉಂದೆನಾ ? 
ಈ ಮಜಿತ ರಾಸಿಯಾ ? ಕರಿಕಟಿನ ತಿರಿಯಾ? 
ಪೇರ್ ಕಾಯ್ಕನ ಹಟ್ಟಿ , ಬೆಲ್ಲ ಪಾಡಿನ ಕಡ್ಯ , 

ನುಪ್ಪು ಬೆನ್ನಿನ ಕರ, ಬೆಯಾದಿ ಕುಕ್ಕುದ ವಂಡೆ 
ಮಾತಲಾ ಉಡೆದ್ ಪೋಯಿನ ಬೊಕ್ಕ ಓಡೆನಾ ? 
ಈ ತುದೆಕ್ ಕಡೆಕ್ ಲಾ ಕಡಲ್ ತಿಕ್ಕಂದೆನೇ 
ಪೊಯ್ಯಗುಡ್ಡದ ಬಾಜೆಲ್ಗ್ ಒಂಜಿ ಗಿಡ್ಯಾದ್ 
ಆಜುನವೆ ಗತಿಯಾ? 


ಗೊತ್ತುಜ್ಜಿ , ಏರೆ' ಲಾ ಗೊತ್ತುಜ್ಜಿ , 
ನರಮಾನಿ ಪುಟುದಿನ ಬಜೀ ಪ್ರಶ್ನೆ ಕೇಣೆರೆಗ್ : 
ಉತ್ತರ ನಾಡೆರೆ ಪೋಯಿನಾಯೆ ಪಿರ ಬತ್ತಿಜ್ಜೆ . 
ಒಂದೇ ' ನಾಯೆ ಕೇನ್ ೦ಡ ಸಮ ಪನ್ನುಜ್ಜೆ . 
ಪಿಂದಿನವು ದಾದಾಂದ್ : ಆಯೆರೆಡ್ ಉಂಡು' ನೈ : 
ಈಯೆರೆಡ್ ಲಾ ತಿಕ್ಕು ಪನ್ನೆ ನನ ಒರಿ ; ನನಲಾ ಒರಿ 
' ಅಹಹಹಾ! ಎಂಚಿ ಆನಂದ' ಇನ್ಸೆ ; ದಾದೊ ಕೇನ್ಂಡ 
ಪೊಟ್ಟೆ ತಿಂದಿನ ಬೆಲ್ಲ ! ಕೆಬಿಟ್ ಕೇನನಗ ಊಜುಂಡು 
ನಾಲಯಿಡ್ ನೀರ್ ; ಬಂಜಿ ಮಾತ್ರ ಕಾಲಿ! 


ಎನ್ಕ್ ಇಂಚ ತೋಜುಂಡೆ- ನರಮಾನಿ ಇನ್ನಿನವು 
ಗೂಂಟ ಬಡ್ದ್ ಮೇವೆರೆಗ್ ಕಟ್ ದಿನ ಕಂಜಿ . 
ಬಲ್ಸ್ ಏತು ಉಂಡಡಲ ಅಯ‌ ಕೊಡಿ ಉಂಡು; 


ಆ ಕೊಡಿಟ್ ಉರ್ಲುಂಡು; ಆ ಉರ್ಲು ಕಂಟೆಲ್ಡ್ . 
ಬಾಳ ಒಯ್ಂಡ ನಾಲಿಡ್ ಪತ್ ದಿನ ಲೆಕ್ಕ 
ಆಪುಂಡು . ಬಲ್ ಕಟ್ಟೋಂದು ಪಾರುನ ಆಸೆ 
ಬಜಿ ಮರ್ಲ್ . .. 
ಎಕ್ಕಾವೆ, ಎಕ್ಕಾವೆ, ಎಕ್ಕಾವೆ, ನರಮಾನಿ; 
ಕಡೆಕ್ ಬಡವಾಪುಂಡು; ಬೈಲ್‌ಡಿತ್ತಿನ ಪತ್ರ 
ಪಜಿರ್ ಕರ್ಪುವೆ: ಕಡವನಗ ಮಣ್ಲಾ ತಿಕ್ದ್ 
ಥಕ್ ! ಉಬಿಯೊಡುಂದ್ ಎಣ್ಣುವೆ: ಬಂಜಿದ ಕರ್ಮ 
ಉಬಿಯೆರೆಗ್ ಬುಡ್ಲುಜ್ಜಿ . 
ನುಂಗೊಡೇ ನರಮಾನಿ ನುಂಗೊಡೇ ! 
ಬಂಜಿ ದಿಂಜ್‌೦ಡ ಕುಡ ಎಕ್ಕಾವೆರೆಗ್ ಸುರು. 
ಬಂಜಿ ಒಯ್ಯುಂಡು ನಿಲೊಕ್ಕು , ಮನಸ್ ಬಾನೊಗು. 
ಮೇವೊಂದು, ಮೇವೊಂದು, ನಡೆ ನಡೆಡ್ ನೀಲ 
ಬಾಣೆನು ಕನಂಬರಿನ್ನೊಂದು, ನಿಲೊಟ್ಟೆ 
ದುಂಬುದುಂಬು ನಡಪ್ರೊಡು- ನಡಪ್ಪುವೆ; 
ಸುತ್ತು ಸುತ್ತು ನಡಪುವೆ , ಬಲ್ ಗೂಂಟೊಗು ಸುತ್ತು 
ಬೂರುಂಡು ; ಗಿಡ್ಸ್ ಗಿಡ್ಡಾಪುಂಡು. ಕಡೆಕ್ ಒಂಜಿ 
ದಿನ ಬಲ್ಫ್ ಮುಗಿವುಂಡು, ಚೈಲ್ಡ್ಲ ಪಜಿರ್ 


16. 


ಮುಗಿವುಂಡು. ಗಿರೆಗ್ ಬರಂದಿನ ಗೂಂಟೊಗು 
ಬತ್ ದ್ ಉಂತುವೆ. 


ನರಮಾನಿನ ಕಷ್ಟ ಇಚಿತ್ರ ಕಷ್ಟ : 
ಆಯೆ ಬಾಳ ಇಚಿತ್ರ ಪಕ್ಕಿ : ಆಯಗ್ ವುಡುಟು 
ರೆಂಕೆ ಇಜ್ಜಿ ; ಮನಸ್ಗ್ ಮಾತ್ರ ನೂದು ರೆಂಕೆ. 
ಬಂಜಿಗ್ ಬೋಡಾದ್ ಕಂಜಿ ಪಂಜಿ ಆಂಡಲಾ, 
ಮನಸ್ಗ್ ಬೋಡಾದ್ , ಪಾರುನ ಹಂಸ ಪಕ್ಕಿಡ 
' ಮಾನಸ ಸರ್ವಾರದ ನೀರ್ ಕೊಣಲಾ' ಪನ್ಸೆ . 
ತನಟನೆ ತಾನ್ ಕೋಪ ಮಲ್ತ್ದ್ ಗಂಗರ ಪರ್ಪೆ. 
ಲೋಕೊಡಿತ್ತಿನ ಮಾತ ಜೀವೊಗುಲಾ ನೇಡ್ 
ಪನವುಂಡು, ದುಕ್ಕ ಪನ್ಸಿನ ಮಾತ್ರ 
ಮನ್ಸ ಪಾಲ್‌ದ ಗಂಟ್ . 


ಒಯಿಕ್ ಉಂದು ಮಾತ ? 
ಅರ್ತ , ಅರ್ತ ಬೋಡೂನ್ನೆ ನರಮಾನಿ, ಅವು ತಿಕ್ಕಂದೆ 
ಪೊಡುವೆ, ಪ್ರೊಡ್ಕೊನುವೆ; ಕಡುವೆ, ಕಡ್ಕೊನುವೆ. 
ಪರದೆದ ಆಪೆಕ್ಸ್ ದಾದಾವುಂಡು? ದಾಲಾ ಇಜ್ಜಡ, 
ಪರದೆ ದಾಯೆಗ್ ಜಪುಡಾದೇರ್ ? ಇಂದೆನಿ ತಂಡ 

ಮರ್ಲಗ್ ಕಟ್ ದಿ ಕನತಲೆಕ್ಕ ತೋಜುಂಡೆ! 
ಅಂಚ ಇತ್ತ್ಂಡ ಮಾತೆರ್ಲ ಒಂಜೇ ತರತ 
ಮರ್ಲೆರಾ? ನೆಕ್ಸ್ ದಾನಿಯೋ ಅರ್ತ ಉಪ್ರೊಡೇ ! 
ಅವು ಕೈಕ್ ತಿಕ್‌ದ್‌ಲಾ ನೀರ ಉಲಯಿದ ಮೀನ 
ಲೆಕ್ಕ ಪುಸ್ಕ ಜಾರ್‌ದ್ ತತ್ ಪೋಪುಂಡು; 
ಮಿಂಚ್ ದ್ ಮದೆ ಆಯಿನ ಪೊಣ್ಣು 
ತೆಗಿದ ಬಾನೊಡು ಗುಡುಗು ಲಕ್ಕಾವುಂಡು, 
ತೆಡಿಲ್ ಪುಡಪಾವುಂಡು, ನೆಡ್ದ್ 
ಕುರ್ಕುದ್ ಲಕ್ ಡಾವುಂಡು . 


ಇಜ್ಜಿ , ನರಮಾನಿಗ್ 
ನೆದ್ರೆ ಇಜ್ಜಿ , ನೆದ್ರೆ ಇಜ್ಜಿ , ನೆದ್ರೆ ಇಜ್ಜಿ . 


ಯುಗಾದಿ - ದುರ್ಮತಿ 


ಅಲ್ಪ ತೂಲ! ಕುಡೊಂಜಿ ಪಲ್ಂದ್ ಇರೆ ತಾಲ್‌೦ಡ್ 
ಅಮಾಸೆದ ಕರ್ಗಾನ್ ಕರ್ತಲೆಡ್ ಸುದ್ದಿ ದಾಂತೆ! 
ಕುಡ ಒಂಜಿ ವರ್ಸ ಕೋಡೆಲೆನ ಲೋಕೊಗು ಪೋಂಡು 
ಮರತ ಮೆಯಿಟ್ ಒಂಜಿ ಗುರ್ತಲ ಬುಡಂದೆ! 
ಇನಿತ ಇಲ್ಲಡ್ ಏರೆ' ಲಾ ಇಜ್ಜಿ ಪುರುಸೊತ್ತು 
ಎಣ್ಣೆರೆಗ್ , ಗೆಸ್ಟೆರೆಗ್ ಕೋಡೆಲೆನ ಬಿಜಿ ; 
ಕಣ್ಣ ನೀರ್ ಮಿರೆಗ್ ಬಣ್ಣ ಬಣ್ಣದದೂಪೆ 
ಕಟ್ಟೆರೆಗ್ಲಾ ಸಾವುದೊಲುಬೊಟ್ಟೆರೆಲಾ! 
ಇನಿತ ಇಲ್ಲಡ್ ಉಲಯಿ - ಪಿದಯಿಲಾ ಗಡಿಬಿಡಿ , 
ಪುಲ್ಯಕ್ಕೆಲ್ಡ್ ಬಾಲೆ ಪುಟ್ಟು ಗವುಜಿ ! 
“ ಪೂವೊಲು ಕುದ್ರೆರೆಗ್ ಬೀಸತ್ತೆ ಕೂಟುದು ಕೊಣಲೆ! ” 
“ಪದಿಗ್ ವಂತೆ ಗಂಗರ ಪರ್ಪಲೆ! ” 

“ ಬಾಲೆ ಮನ ಪಟಿಕೆ ಕುಬಳ ಗ್ ರಟ್ ಲಡ್ ! ಅವು 
ಕೊರಿನ ಅರ್ಭಾಟೊ ಬಾನೊಡು ಮಗ್ ಪುಟುಂಡು! 
ಅಬ್ಬಬ್ಬ ! ಉಂಬೆ ನಡ್ ಗಾವುನಯ ಮೂಲೋಕ! 
ಪೊಣ್ಣುಲೆನ ಕಂಟೆಲ್ಗ್ ಆಪೆ ಪದಕ! ” 


ಆಶ್ಚರ್ಯ! ಕಾಮಣ್ಣೆ ಹೊತುದಿನಿ ಮುರಾನ್ಯತೆ ? 
ಗೆಂಡ ಮಾಯುನ ದುಂಬು ಪುಸ ಜಾತಕ! 
ಉದುರ್ದಿ ಇರೆ ನಿಲಮುಳ್ಕೊಡಾಂಡ ಆ ಜಾಗ್ದ್ದೆ 
ಪುಡದ್ ಬತ್ತ್ಂಡ್ ಪುಸ ಕೆಂಪು ಕೆಂಪು ಕೊಡಿ! 


ಬಲ್ಲೆ ಜನೊಕುಲೆ! ಬಲ್ಲೆ ಆಣುಲೇ ! ದೊಣ್ಣುಲೇ ! 
ಕಟ್ಟೆ ತೋರಣ! ಪಾಡಿ ರಂಗೋಲೆ! ಕಂಟೆ ಬೆಟ್ಟೆ! 
ಉಂದೇ ಪುನಃ ಪುನರ್ಜಾಯಮಾನೀ ಪುರಾಣಿ ! ” 
ಉದುರುಂಡು, ಚಿಗುರುಂಡು ! ಅವ್ವ ಯುಗಾದಿ! 


ಕೊಡಿ- ಮುದೆಲ್ ತೋಜಂದಿ , ಪಿರದುಂಬು ಇಜ್ಜಂದಿ , 
ಕೈಕಂಬ ದಾಂತಿ ಈ ಬೋಳು ತಾದಿ! 
ಅಯನೊಳೆನ ತಾಳ ಪಾಡೊಂದು ತಾಗಿದ ಮಿತ್ 
ಪೆಜ್ಜೆಲೆನ ಗುರ್ತು ಒತ್ತುನ ಯುಗಾದಿ ! 

ಕಲ್ಲೊ -ಕಲ್ಲೋಲು ಯುಗಾದಿಗ್ ಸೋಲೊ - 

ಸೋಲು 
! 
ಒಲ್ಪ - ಒಲ್ಪಲ ಯುಗಾದಿಗ್ ಮುಲ್ಪ - ಮುಲ್ಬ ! 
ಮುನ್ನೋಡುಮೂವೊಡು ಈಯೊಡು ಯುಗಾದಿಗ್ ಇಜ್ಜಿ ! 
ಆಪಿನವೆ ಮಾತಲಾ! ಪೋಪಿನವು ಇಜ್ಜಿ ! 
ಈ ಯುಗಾದಿಡ್ ಪುಟುದಿ ಬಾಲೆಗ್ ಪುದಾರ್‌ದಾದ? 
' ದುರ್ಮತಿ' ಗೆ! ಗಾಬು -ಬೂರಡೆ ಪೊಕ್ಕಡೆ! 
ಕರಿಯಿಂಚಿ ಯುಗಾದಿದ ಬಾಲೆ ರೌದ್ರಿ ಅತ್ತೇ ? 
ಅವು ಇನಿತ ಪುಲ್ಯರೆನೆ ಬಿಜಿ ಆಂಡತ್ತೇ ? 
ರೌದ್ರಿಗ್ಲ ಕೊಡಿ ಉಂಡು, ದುರ್ಮತಿಲ ಮುಗಿವುಂಡು, 
ಶ್ರೀಮುಖಿಲ ದುಂದುಭಿಲ ಗೊಬ್ಬರಾಪುಂಡು; 
ಯುಗಾದಿ ಮಾತ್ರ ಎದಗಲಾ ಪೆಜ್ಜೆ ಪಾಡುಂಡು; 
ಅವು ಮುಟುದು ಕೊಡೆಇನಿ ಆದ್ ಜಿಗ್ ರುಂಡು! 


ಬಡವು 


ಬಂಜಿ ಕಾಯುನ ಬೆಸಿಕ್ ಕರ್ಬ ನೀರಾಪುಂಡು, 
ಬಂಜಿ ಕೂಗುನ ಸೊರ ಕಡಲ ಗುರೆಪುನ ದಿಂಗು , 
ಬಂಜಿ ಕಲ್ಕುನ ಕೇಂಡ್ಸ್ ಕಲ್ಕಿ ಲಕ್ ದ್ ಬರುವೆ, 
ರುದ್ರಕಾಳಿನ ವಾನ ಬಂಜಿ ಪನ್ನಿನ ಬಲಿಪೆ . 


ಬಡವುದ ಎದ್ಡ್ ಶಾಂತಿ ಮಂತ್ರ ಪನಡೆ ಬಟೇ , 
ಬಡವುದ ಕೈತಲ್ ಬಂಡ್ವಾಲೆ ಪಾಡಡೆ ಸೆಟೇ , 
ಬಡವುದ ನಿರೆಟ್ಸ್ ಕಬಿತೆ ಓದಡೆ ಕವಿಕೆ , 
ಬಡವುದ ಕಾಡ್ ಡ್ ಆಶ್ರಮ ಕಟ್ಟಡೆ ರುಸಿಕೆ , 
ಬಡವುದ ಸೂಕ್ಕೊಡು ಸತ್ಯದ ಸುದ್ದಿ ಕಲೆವಡೆ, 
ಬಡವುದ ಪ್ರಾಂತ್ಯೋಡು ನ್ಯಾಯದ ಸಾಸ್ಕೃ ಕಿಲೆಪಡೆ , 
ಬಡವುದ ಬಟ್ಟಲ್ ಗೆ ಸೊರ್ಗದ ಅಡ್ಯ ಬಲೆಗಡೆ, 
ಬಡವುಗು ತೋಜಾವಡೆ ನರಕದ ಬಡ್ಸ್ ಕಡಲೆ. 

ಬಡವುಗು ಕಣ್ಣೀಜಿ , ಬಡವುಗು ಕೆಬಿ ಇಜ್ಜಿ , 
ಬಡವುಗು ಕರ್ಲಿಜ್ಜಿ , ಬಡವುಗು ತರೆಲ ಇಜ್ಜಿ , 
ಬಡವುಗು ಕೋಡೆ ಇಜ್ಜಿ , ಅಯಿಕ್ ಎಲ್ಲೆಲ ಇಜ್ಜಿ , 
ಬಡವುಗು ಬಯ್ಯ ಇಜ್ಜಿ , ಬಡವುಗು ಇತ್ತೆ ಮಾತ್ರ ; 


ಬಡವುದ ಕಣ್ ಕೆಬಿ ತರೆ ಮಾತ ಬಂಜಿ ಮಾತ್ರ , 
ಬಂಜಿದ ಕಡಲ ಕಡೆದ್ ಪುಟ್ಟುನವು ನಂಜಿ ಮಾತ್ರ , 
ನಂಜುಂಡೆಲಾ ಪರೆರೆ ಹೊಯ್ಯುವೆ ಈ ನಂಜಿ! 
ಕೈಲಾಸ ವೈಕುಂಠ ಭಸ್ಮ ಮಲ್ಲು ಈ ನಂಜಿ! 
ಬಂಗಾರ್ತ ಓಡಿಲ್ದ ಇಲ್ಲಾಕುಲೇ , ಕೇಣ್ಣೆ , 
ಬಂಗಾರ್ತ ಕಣ್ಣಾಯನಿ ನುರ್ತಿನ ಬೇತೆ ಅತ್ 

- ಬಡವುದ ಕಾಡ್ ಪಂಜಿ; 
ಬಂಗಾರ್ತ ಕವಚದಕುಲೇ , ಕೆಬಿ ಕೊರ್ಲೆ, 
ಬಂಗಾರ್‌ ತಿನ್ನಿನಾಯನಿ ಸಿಗ್ವಿನಾಯೆ ಬಡವು ನರ- ಸಿಂಗೆ ; 
ಬಂಗಾರ್ತ ಏಣಿಡ ಸೊರ್ಗದ ಕೋಟೆ ಗೆಂದುನಕುಲೇ , 
ನೂದು ಯಜ್ಞದಾಯನಿ ತೊ ಮಜಿಪೆಜ್ಜೆದಾಯೆ 
ಮೂಜಿ ಮುನ್ನಿದಾತಿನ ಬಡವುದಾಯೆ ! 
ಬಡವು ಉಪ್ಪಾಡ್ಂದ್ ಎಣ್ಮಂದಿ ಮಲ್ಲ ಬಂಜಿದಕುಲೆ, 
ಬಡವೇ ನುಪ್ಪಾಯಿನಾಕುಲೆ ನಾಲಾಯಿ ಪಂದುಂಡು ಜೋಕೆ! 


ಕೆಡಿ - ೧ 


ಕರ್ತಲೆ ನೋನುದು ನೋನುದು ನೋನುದು 
ಬೊಲ್ಪುದ ಕಡಿ ಕೊಡಿತ್ಂಡ್ 
ಜೀವನೆ ಎಣ್ದ್ ಎಣ್ದ್ ಎಣ್ದ್ 
ದೇವೆರ್ ಪುಟು ಬತ್ತ್ಂಡ್ . 


ಕೆಡಿ - ೨ 


ಮನ್ಸಾ! ಗಗನ ಮಹಾಲ್ ಕಟ್ದ್ 
ದಾಯೆಗ್ ಸೊರ್ಕುಡು ಉರಿಪ ? 
ಉದಲ್ ದ ಮಯಿ ತೂಲ, 
ಪುಂಚದ ಮೆಯಿಲಾ ತೂಲ: 
ಹಾಂಕಾರೊನಿ ಬುಡುದು ನಮೋ ಪನ್ಪ. 

ಕೆಡಿ - ೩ 


ದೇಸಿ ಮಡ್ಡಮ್ಮ ಮಗೆ ಲಾರಿದಡಿಕ್ ಬೂರೆಗೆ, 
ಮಡ್ಡಮ್ಮೆ ತೆಗಲೆ ದರ್ತೊಂದು ಬುಲ್ಲೋಲುಗೆ 
“ ರಾಲ್ಫ್ರಾದಡಿಕಾ೦ಡ್ಡ ಬೂರ್ಯನಾ ಮಗನೇ , 
ಕಟ್ರಲಾರಿದಡಿಟ್ಸ್ ಸಯ್ತನೇ ಮಗನೆ! ” 


ಕೆಡಿ - ೪ 


ಬದ್ಕ್ ಬೊಳ್ಮೆಲ್ ಪೊಣ್ಣು 
ಅಂದ್ ಮಲ್ಪೆರೆ ಅಯಿನ್ 
ಈಯಂ' ದ್ ಬಜಿ ಅಂಗ್ 
ಬೋಡೋಂತೆ ರಂಗ್ . 


ಸಂಸ್ಸು ತೊಟ್ಟು 


ಕಯ್ಯ ಕವಲೊಡು ಕಾರ್ದ ಕಮಲೊನು 
ಬಾಯ್ದ ಕವಲೊಡು ದಿಂಜಾದ್ 
ಗೋಳಿದ ಇರೆಟ್ಸ್ ಜೆತ್ದಿಂಚಿನ 
ಬಾಲೆಗೆದಗಲ ಪುಡೆಡುವೆ. 


ನಟ್ಟುನಾಯೇ '೦ಡಲಾ ಕೇಂಡಿನೆನಿ ಕೊರ್ಪೆ 
ಮಸಣೋಡಿತ್ಂಡಲಾ ಯಾಪಲಾ ಮಡಿಯೇ 
ಬೂತೊಲೆನ ಉಲ್ಲಾಯೇ , ಪೋಡಿಗೆನಿ ಕಲೆಸೆ 
ಇ- ಚಿತ್ರ ನಡಳಿಕೆದ ಶಿವಪಾದೊಗು ಪುಡಡಿಯೆ . 

ಹಯಗ್ರೀವಾ ಹಯಗ್ರೀವಾ 
ಹಯಗ್ರೀವಾ ಪನ್‌೦ಡ 
ಪಾಪ ನಿಕಲೆನ್ ತೊರೆದ್ ಪೋವು 
ಸೂಳೆ ಬಡವನ ಬುಡಿಲೆಕ್ಕ . 


ಕುದುರೆಲ ದೊಡ್ಡಿಗೆ ಆನೆಲ ಬೊಡ್ಡಿಗೆ 
ಬೊಡ್ಡಿಗೆ ಅಡ್ಡ ಬಲಿಪ್ಪೆಲಾ 
ದೈವೊ ಕೆರ್ಪುನಿಲ ಪಾಪದಕುಲೆನೇ 
ಏಡ್ ದ ಬಾಲೆನಿ ಕಡುಲಾ 


ಪ್ರಾಯೋಡು ಹಿರಿಯೆರ್ ಜ್ಞಾನೊಡು ಹಿರಿಯೆರ್ 
ತಪಸ್ಟ್ ಮಲ್ದಿ ಹಿರಿಯೆರ್ ಲಾ 
ದೊಡ್ಡುಡು ಹಿರಿಯೆರ್ ಆಯಿನಾಕುಲೆನ 
ಬಾಕಿಲ್ ದುಂತುದು ಕಾಪುವೆರ್ . 

ಪಜಿರ್‌ ತಿಂದ್‌ದ್ ಪತ್ಯ 
ಪೇರ್‌ ಕೊರ್ಪುಂಡು 
ಪೇರ್ ಪರ್ಪಿನ ಸರ್ಪ 
ವಿಸನೆ ಕಕ್ಕುಂಡು. 


ಪೊಣ್ಣು ತೂವೊಲು ಪೊರ್ಲು ಅಪ್ಪೆ ತೂಪನಿ ದೊಡ್ಡು 
ಅಮ್ಮೆ ಆಣನ ಕಲಿ ಕಲ್ಲು ತೂಪೆ 
ಪೈಕಿದಾಕುಲು ಕುಲತ ಮಲ್ಲಪ್ಪು ತೂಪೇರ್ 
ಬಾಕಿ ಜನ ತೂಪಿನವು ಬಾಯಿ ಚೀಪೆ. 


ದುಸ್ತುಡ್ಡಾ ನೆರೆ ಮನ್ಸರ್ ಬಿಲೆನಾ ? 
ಅಂದ್ ಮಗಾ! ಕಡಲ್ದ ರಾಜೆ 
ಪಟ್ಟೆದಾಯಗೇ ಮಗಲೆನಿ ಕೊರಿಯೆ 
ಬತ್ತಿದಾಯಗ್ ಇಸ ಕೊರಿಯೆ . 

ಒಂಟೆಲೆ ಇಲ್ಲಡ್ ಮದ ಮೇಂಡ್ 
ಅಲ್ಪ ಕತ್ತೆಲೆನ ಪದ ಆಂಡ್ 
ಒಂಜೇನೋಂಜಿ ಪುಗಳೊಂಡ 
ವಾ ರಾಗಯ ! ವಾಪೊರ್ಲೆಂದ್ ! 


ಮಂಗೆ ಗಂಗರ ಪರಂಡ 
ಅಯಿಕ್ ತೇಲ್ಲ ತುಚ್೦ಡ 


ಮೆಯಿಟ್ ಬೂತಲ ಪೊಗಿಂಡ 
ಕಂಡಾಬಟ್ಟೆನೆ ಆವಂದ? 


11 . 


ಮಸಣೋಡು ಪುಗೆ ಲಕ್ಕುನ ತೂದು 
ವೈದ್ಯಗ್ ಅತಿ ಅಚ್ಚರಿ ಆಂಡ್ 
ಯಾನಾ ಅಣ್ಣೆನ ಪೋವಂದೆ 
ಎಂಚ ಇಡೆಗ್ ಬತ್ತೆಗೆ ಉಂಬೆ? 

ಗೌತಮಿ - ಗೌತಮ 


ಮುಕ್ಕಾಲ್ ಊರು ಸುತ್ತೆರೆ ಪೋಯಿ ಗೌತಮಗ್ 
ಮಜೇನಿ ತೂದು ತರೆ ಕರಡಾಂಡ್‌ಗೆ 
ಮಜೇನಿ ತೂದು ಉಡಲ್ ಮೆದಿತ್ಂಡ್ ಗೆ 
ಮೂಜೇನಿ ತೂದು ಎದೆ ಅಲಂಕ್‌೦ಡ್ ಗೆ: 


CH 


ತನ ತರೆನೆ ತನ್ಕ್ ದಿಣ್ಣಾಯಿನ ಜಬ್ಬನಿ ತೂದು, 
ಮೆಯ್ ತರೆದ್ ಕುರಿನ್ ನಾರುನ ರೋಗಿನಿ ತೂದು, 
ನಾಲ್ವೆರೆ ಪುಗೆಲ್ಡ್ ಮಸಣೆಗು ಲಕಿನ ಪುಣ ತೂದು, 
ಮೂಜೇಕ್ ಪರ್ಯಾರ ದಾನೇ '೦ದ್ ಕೇಂಡೆಗೆ 
ತಾನೇ ಪರ್ಯಾರ ನಾಡುವೇ '೦ದೆನ್ನೊಂಡೆಗೆ. 
ಹಂಸದ ತುದ ಹಾಸಿಗೆಡ್ ಲಕ್ ದುಂತ್ಯೆಗೆ, 
ತೆಡಿನಾಂಡ ನೆತ್ತೆರ್ ಉಡೆವಿ ಮೆಯ್ಯ ಬೊಡೆದಿ 

ಬಾಲೆನ್ ಬುಡೆಗೆ, 


ಏಳುಪ್ಪರಿಗೆದ ಇಲ್ಲ ಬಾಕಿಲ್ನಿ ದಾಂಟೆಗೆ, 
ನಡ್ಡಿರ್ಲ್ಡ್ ಇಲ್ಲ ಊರು ದೇಸ ಪಿರ ಪಾಡ್ಯಗೆ, 
ಊರುರು ತಿರ್ಗೈಗೆ , ದೇಸೊಲೆನ ಸುತ್ಯೆಗೆ, 
ಗುಡ್ಡೆಲೆನಿ ದೊಂಗೆ, ಕಾಡುಲೆನಿ ಪೊಗೈಗೆ, 
ಜಾತ್ರೆಲೆಡ್ ನಿಗೈಗೆ, ಮುನಿಕುಲೆಗ್ ಬಗೈಗೆ, 
ತಿಕಿತಿಕಿನ ಕಲ್ಲ ಬೊ೦ಬೆಲೆಗ್ ಕೈ ಮುಗೈಗೆ, 
ಒಂದೇ ' ನಾಕುಲೆನಿ ನಾಡ್ನಾಡ್ ಕೇಂಡೆಗೆ, 
ಉಪಾಸ ಕುಲ್ಲುದು ಮೆಯ್ ಎಕ್ಕೋಟೆಮಲ್ಗೊಂಡೆಗೆ , 
ಒಂಜಿ ಬಿರೆಲ್ ಡ್ ಉಂತುದು ತಪಸ್ಟ್ ನೋನೆಗೆ, 
ಪಗೆಲ್ ಅಳಿದ ಇರ್ಲಾದ್ , ಇರ್ಲ್ ಅರಲ್ಸ್ ಪುಲ್ಯಾನ್ , 
ಪುಣ್ಣಮೆ ಅಮಾಸೇ ' ದ್ ಬೇಸ ಪಗ್ಗು ಆದ್ , 
ವರ್ಸದ ಚಕ್ರ ಏತೇತೋ ಸುತ್ತು ಕರೆದ್ , 
ಕಡೆಕೊಂಜಿ ದಿನ ಒಂಜಿ ಮರತಡಿಟ್ ಕುಲೆಗೆ, 
ಪಿದಯಿದ ಕಂಡಿ ಮುಚಿದ್ ಒಲಯಿದೆ' ನಿ ದೆಗೆ 
ಬೊಂತೆಲ್ದ ಬಾಳೊಡೊರ ಮಿಂಚಿ ಮಿಂಚಿಂಡ್‌ಗೆ 
ಕರ್ತಲೆದ ಗುಲಿ- ಗುಡೆಟ್ ಬೊಲ್ಪು ದಿಂಜ್‌೦ಡ್ ಗೆ 
ಮೂಜೇಕ್‌ ಲಾ ಒಂಜೆ ಬದಲ್ ತಿಕ್ಂಡ್ಗೆ. 

ಕತೆಕ್ ಕೈಕಾರ್‌ ಕೆಬಿ ತರೆ ಬಿರಲ್ ಕೊಡಿತ್ ಲಡ್ 
ಊರುಕೇರಿ ಕೊಪ್ಪ ಕೇಳ ದೇಸಕೋಸಪಂರ್ಜುಂಡ್ , 
ಬುದ್ದೆ ಆಯಿನ ಅರಸು ಮಗನ ಪಾದದ ಬರಿಟ್ 
ಪರ್ಸೆ ಕೂಡುದು , ಹರ್ಸ ಮೀರ್‌ ದ್ ಕೆಬಿ ಕೊರ್ಪುಂಡು. 
ಕೇಂಡ್ ದ್ ಕಿಸಾಗೋತಮಿನ ಕೊರಡ ಕೊಡಿಬುಡುದು 
ಸಯ್ತಿ ಬಾಲೆನ್ ದೆರ್ತ್ ' ಪುಗೆಲ್ಡ್ ಪೇರೊಂದು , 
ಬತ್ತೊಲು, ದೀಯೋಲು, ಬೂರೊಂಡೋಲು, ಕೈ 

ಮುಗಿದ್ ಉಂಟು, 
“ಮೂಜೇಕ್ ಮರ್ದ್ ಪಿಂದಿನ ಓ ತಥಾಗತಾ! 
ಒಂಜೇಡ್ ಬುಡ್ವಾಲ ಎನ ಮಗನಿ , ” ಪಂಡೋಲು. 
ಬುದ್ದೆ ಆಯಿನ ಗೌತಮನ ದುಡಿಕುಲೆಡ್ ಮೆಲ್ಲ 
ಅರ್ಲ್‌೦ಡ್ ಒಂಜಿ ಕೆಂಪುದ ಕಮಲ ಎಲ್ಯ . 
“ ಬಾಲೆ ಬದ್ಕಾಗ ಓ ಗೋತಮೀ ! - ಅಯಿಕ ಬೋಡು 
ಸಾವು ತೂವಂದಿ ಇಲ್ಲದ ವಂತೆ ಸಾಸೆಮಿ ” 
ಇಲ್ಲ. ಇಲ್ಲದ ಎದ್ರ್ ಕಲ್ಟ್ ಕರವುನಲೆಕ್ಕ 
ಒರ್ಲಿಯೋಲುಪೊಣೋವುಪುಂಡಿ ಸಾಸೆಮಿಗಾದ್ 
ಕಾಂಟ್ಯ ಸಾಸಿಮಿ ಉಂಡು, ಸೈಯಂದಿ ಇಲ್ಲಿದ್ದೆ . 
ಎಂಚಪೋಲೋ ಅಂಚ ಬತ್ತೊಲು ಸುಗತನ ಬರಿಕ 

ಬುದ್ದನ ಕಣ್ಡ್ ಕರುಣೆದ ಪೇರ್ ಉಕ್ಕುಂಡ್ , 
ಪಂಡೆ: “ ಮಗಲೇ , ಸಾವು ಮಾತ್ರ ಜೀವೊಲೆ ಬಿನ್ನೆ ; 
ಸಾವುದ ಸತ್ಯ ತೆರಿಯಿನಾಯೆ ಸಾವುನಿ ಗೆದ್ಯೆ ” 


ಗೋತಮಿ ಮೋನೆಡೊಂಜಿ ಗಂಟ್ ತೇಲ್ಸ್ ಮೂಡ್ಂಡ್ , 
ಲೋಕದ ಬೊಲ್ಪುದ ಕಣ್ಗ್ ಕಯ್ದ ನೋಟ ತಾಂಟ್ಂಡ್ , 
ಪಂಡೋಲು: “ಸರ್ವಜ್ಞಾ , ಸುಗತಾ, ಓ ಬುದ್ಯಾ , 
ಈತೊಂಜೆನಿ ಕಲ್ವೆರೆಗ್ ಈ ಈತಾಕಿ ಸೊಂಯ್ಯನಾ? 
ಈ ಈತೆಕ್ ಅರಸ್ತನ ಬುಡ್ ಈತೋರ್ಸ ಬೆಂದ್ಯನಾ? 
ಸಾವುಗು ಮದ್ದಿಜೀ ' ನೊರೆ ಸರ್ವಜ್ಞನೆ ಆವೊಡಾ? ” 


ಬುದ್ದನ ಮೋನೆಗ್ ಒರ ನೇಡ್ ನಿರೆಲ್ ಚೆಲ್ಂಡ್ ; 
ಪ್ರೀತಿಡ್ ಗೋತಮಿ ತರೆ ಪೂಜಿದ್ ಪಾತೆರ ಪಂಡೆ: 
“ಮಗಲೇ , ಗೋತಮಿ , ಉಂದೇ , ಮನ್ಸನ ಬದ್ಕ್‌ದ ರಂದೆ 
ರೋಗ ಮುಪ್ಪು ಸಾವು ವಾ ಜೀವೊಗುಲಾ ತಪ್ಪಂದ 


ಎಣ್ಣು , ಬೆನ್ನುನಿ , ಮೆನಿಪುನಿ ಮನ್ ಸನ ಮನಸ್ದ ಗಂಟ್ 
ಅಯಿಡ್ಡಾಸರ ಪ್ರಾಣಿಗ್ ಒವುನೇಡಾ ಅವು ವನ್‌ಸನ ದುಕ್ಕ . 
ನೇಡ್ನಿ ನುಂಗೈರೆ ನಿದ್ದೆರ್‌ ಬುದ್ದೆರ್‌ ಬೊಡ್ಡಿ- ನಿಜ, 
ದುಕ್ಕನಿ ದಾವೊನ್ಯರೆ, ಉಲಯಿದ ಪುದೆ ಜಾವಾವರೆ , 

ಪುಳಿ ಬೆಂಣಬೊಳ್ಮೆಯ ಆವೆರೆ , ನಾಡುನೆಬೋಧನೆ 

ಸಾಧನೆ ಬೋಡು, 
ತೆರೆ ತೆಕ್೦ಡ , ನುರೆ ಅಳಿಂದ, ಉಲಯಿ ಮಾತ ತೆಲಿಂಡ 
ಗೋತಮೆನೇ ಬುದ್ದೆ ಅತ್ ಗೋತಮಿಲಾ ಬುದ್ದೇನೆ, 
ಅಪಗ ನಿಕ್ ತೆರಿದ್ ಬರು ಮುದೆಲ್ ಡುಪ್ಪು ಸತ್ಯ : 
ಸಾವು ನಂಕ್ ಪಗೆನವತ್ , ಪಗೆನವು ದುಕ್ಕ : 
ದುಕ್ಕದ ತಿರ್ಲ್ನಿ ತೆರಿಯಡ ಸಾವು ಗೆಂದಿ ಲೆಕ್ಕ . ” 

ಬಿನ್ನಯ 


ತಿರು ಒಝುಲ ಗೆಬಿತ ಮುಟ್ಟ 
ಬಿರ್ಸ್ ಬಿರುನಿ ಬಾಂಗಾಲ! 
ನಿನ ಸತ್ಯದ ಬಾಣ ಬುಡುದು 
ಎನ ಮಿತ್ತೊಗು ತಾಗಾಲ! 


ಮಣ್ಣ ತಡೆಯಿಡುಪ್ಪು ನನೆತಿ 
ತಿರಿಕ್ ಬೊಲ್ಪು ಪತ್ಕಾಲ! 
ಗುಡ್ ದಿಂಜೊಂದಿತ್ತಿನ 
ಕರ್ತಲೆಲೆನಿ ಹೊತ್ವಾಲ! 


ಎನ ಕೋಣೆನಿ ಮಲ್ಪುಲ ನಿನ 
ಮುತ್ತು ರತ್ನ ಬಂಡಾರ! 
ಎನ್ನ ಕೈಟ್ ಕೊರುದು ನಿನ್ನ 

ಆವೇಸದ ಪಿಂಗಾರ 
ಎನ ಬಾಯಿದ ಪಾತೆರೊಲೆಡ್ 
ನಿನ ನುಡಿಕಟ್ನಿ ದೀಲ! 
ಪೋರ್ಲುಗು ಮರ್ಲಾನಂದಿನ 
ತಿರ್ಲ್ ಇಸಯ ಪಾಲ! 


ಪಾ . ವೆಂ . ಆಚಾರ 


* ಕಸ್ತೂರಿ' ದ ಮಾಜಿ ಸಂಪಾದಕರಾದ್ ಅಖಿಲ ಕರ್ನಾಟಕೊಡ್ 
ಮೇರ್ ಪುದಾರ್ ಮಿನಾರ್ , ಕನ್ನಡ ಪತ್ರಿಕೋದ್ಯಮಡ್ 
ಮಲ್ಗೊ ಪುದಾರ್ , ಸ್ವತಂತ್ರ ವಿಚಾರೊಳೆನ್ - ವಾ ಕ್ಷೇತ್ರಡೇ 
ಆವಡ್ ಚರ್ಚ ಮಿಲೆಕ್ಕತಿನೊ ಮೇರೆ ಲೇಖನೊಳು 
ಭಾರೀ ಜನಪ್ರಿಯಲಾದುಳ್ಳ , ಕಾವ್ಯ ಕ್ಷೇತ್ರಡು ನವನೀರದ' 
೩ನೋ ಸಂಗ್ರಹ ಪಿದಾಡ್ಮಿತೆರೆ ಲೋಕದ ಡೊಂಕು ' 
ಮೆರೊ ಹಾಸ್ಯಬರಾವುಳೆನೊ ಸಂಗ್ರಹ, ತುಳು ಬಾಸೆದೊ 
ವ್ಯಂಜಕ ಶಕ್ತಿದಮಿತ್ ಮೇರೆಗ್ ಓಲ್ದಾಂತಿನೊ ವಿಶ್ವಾಸೊ 
(ಬಯ್ಯ ಮಲ್ಲಿಗೆ? ಡ್ ಆಚಾರ್ ಬರೆತಿನೊ ವಾ ಕವಿತೆಲಾ 
ನೆಕ್ ಸಾಕ್ಷಿ ಹಣ್ಣುಂಡುಂದ್ ಓದುನಕ್ಷೆಗ್ ಖಾತ್ರಿ ಆವು. 


ಜನತಾ ಪ್ರಿಂಟರ್ಸ್ , ಕಡಿಯಾಳಿ, ಉಡುಪಿ- 2 . 


